Uploaded by MoviesMod.org | Visit & Support
Faraone.
Tko si ti?
Faraone.
Pokaži se.
Past ćeš.
Ja sam razarač.
Tvoje će carstvo pasti.
Ja sam razarač.
Faraone…
Bogovi.
Što je ovo?
Ja sam razarač.
Gospodaru.
Gospodaru, jeste li dobro?
Sanjao sam nešto.
Bio sam okružen tamom.
Sjena nekog čovjeka.
Hamane, pošalji patrolu na ulice.
Među nama je ubojica.
Da, Visosti.
ZAVJET: PRIČA O MOJSIJU
2. DIO: POŠASTI
Tijekom Novog kraljevstva, kad se možda odvila priča o izlasku,
Egipćani su štovali mnogo bogova.
EGIPTOLOG
Neki su imali životinjsku glavu, neki ljudsku
i predstavljali su razne aspekte prirodnog svijeta
koji su se onda mogli upotrijebiti za dobrobit egipatskog naroda.
Faraona su smatrali posrednikom
između ljudi i bogova.
PROFESORICA
Izrađivali su kipove s velikim ušima,
što je značilo da mogu čuti ljude
i moliti bogove za ono što traže.
Faraon je bio polubožansko biće.
Bog na Zemlji.
Bio je posrednik između smrtnika i bogova.
Prava drama Knjige izlaska ne odvija se između Mojsija i faraona.
PROFESOR
Na neki način da, no zapravo je između hebrejskog boga
i egipatskih bogova.
Tu dolazi do sukoba.
Tko će imati pravo na izraelski narod?
Hoće li služiti faraonu kao robovi
ili će služiti Jahvi kao štovatelji?
GOŠEN
Vratit ćeš se u Egipat.
Faraon neće osloboditi Hebreje.
Pružit će otpor, a ja ću ga kazniti zbog toga.
Pripada našem dalekom pretku Josipu,
koji je bio Jakovljev sin,
koji je bio Izakov sin,
koji je bio Abrahamov sin.
Mojsije je svoj izraelitski identitet spoznao
tek u kasnijoj fazi svog života.
RABINKA
Rekla bih da je hibrid između Egipćanina i Izraelita.
Odrastao je kao slobodna osoba,
što mu je omogućilo da shvati što znači biti slobodan.
Spasitelj Izraelita morao je biti netko…
RABIN
…tko nije proživljavao tu traumu.
Jer te ljude koji jesu
Biblija opisuje kao „kotzer ruach”, klonuli su duhom.
Nisu mogli zamisliti drukčiji život od onog koji su imali.
Trebao im je netko tko je doživio više. Netko tko živi na faraonovu dvoru.
PI-RAMZES EGIPATSKA PRIJESTOLNICA
Ne radi se samo o sukobu između Mojsija i faraona…
AUTORICA
…nepravednog vladara, već ga Mojsije i poznaje.
Odrastao je na tom dvoru i ima odnos s njim.
Stoga su politički aspekt
i osobni aspekt u potpunosti isprepleteni.
Toliko je toga na kocki.
Ima zadatak osloboditi cijeli narod.
Nije riječ samo o njegovoj sudbini,
već mu je zadana i ta teška misija.
Stoj!
Želim vidjeti princezu Bitiju.
Odlazi, seljače.
Zgrabite ga!
Zovem se Mojsije!
Recite princezi da joj se sin vratio!
Gdje je?
Odmah ih otvori.
To je on!
Moja gospo.
Ostavi nas.
Dragi moj dječače.
Ovdje nisi siguran.
Znam da ga nisi ubio,
ali drugi će te kazniti zbog toga.
Moraš odmah napustiti grad.
Saznao sam.
Saznao sam što se dogodilo kad sam bio beba.
Imam brata.
Sestru.
I svoju prvu majku.
Ja…
Izgubila sam dijete.
Mrtvorođenje.
Htjela sam se utopiti u Nilu.
Ali rijeka mi je podarila novi život.
Dala mi je tebe.
Pojavila se faraonova kći sa svojim sluškinjama.
Došla je do Nila i začula plač.
I vidjela je tu malu arku.
Ispružila je ruku, a ona se proširila.
Udvostručila se i proširila.
Privukla je arku i otvorila je.
I opet je svjetlo obasjalo svijet
čim ga je ugledala.
Odmah je znala da je to hebrejsko dijete.
Kako si predivan.
-Jedna od hebrejskih beba? -Da to više nisi rekla!
On je dar.
Da.
Da, ti si dar.
Ali, gospo, ne smijete ga zadržati.
Dobro razmisli prije negoli mi kažeš što smijem.
Odvest ćemo ga u palaču.
Nitko ne zna za moj gubitak.
On će biti moja beba.
A ako vaš otac sazna?
Imamo tajnu.
Zajedničku.
Nazovimo ga Mojsije.
Iz vode izvađen.
Moj Mojsije.
Egipatsko ime?
Za egipatskog princa.
Faraonova je kći bebi koju je izvukla iz Nila
dala ime Mojsije.
RABIN
Moshe na hebrejskom.
Riječ je o egipatskoj princezi
koja ne govori hebrejski
i koja nema razloga dati tom djetetu hebrejsko ime.
Stoga sad imamo tu čudesnu priču
u kojoj veliki osloboditelj židovskog naroda
dolazi u Egipat i govori: „Bog me poslao da vas oslobodim”,
ali ima drukčije ime od njih.
Kao kad bi se danas pojavio pred židovskom zajednicom
i rekao da se zove Kareem, Mary Jane
ili nešto iz neke druge velike kulture.
Mojsije nosi ime koje mu je dala faraonova kći.
Midraš pokušava povezati ta dva retka
te govori da je princezu, faraonovu kćer,
Bog posvojio kao božju kćer.
„Bat Yah”, Bitija, Jahvina kći.
Kći hebrejskog boga.
Nijedna druga osoba nema ime koje znači „Božja kći”.
Nijedna.
To je jedinstveno ime, Bat Yah.
Opet trebam tvoju pomoć, majko.
Istina je.
Ubio sam tog čovjeka.
Odlazi.
-Odmah. -Ne mogu.
Rečeno mi je da se vratim.
Rečeno?
Tko ti je rekao?
Bog.
Koji bog?
Isti Bog koji me doveo tebi kad sam bio beba.
Hebrejski Bog.
Rekao mi je da povedem svoj narod u slobodu
i da ga odvedem natrag u Kanaan.
Nikad im neće dati slobodu!
Slušaj me. Sutra je prinčev rođendan.
Faraon mora ispuniti želje podanika na taj dan.
Mojsije, slušaj me.
Moj je brat nešto sanjao. Viziju.
Uhitio je stotine ljudi.
A sada ih sve muči!
Nikad ga nisam vidjela takvog.
Odmah idi iz grada.
Ne moram te više ni vidjeti ako znam da si živ.
Pazi da te ne vide.
Faraon ne smije saznati da si se vratio.
Obećaj mi.
Ne stoji ti dobro.
U krivu si.
Dobro mu stoji. To je ogrtač proroka.
Dosta.
Moja je supruga u pravu. Nisam dostojan ove odjeće.
Ja sam koji jesam
i koji ću biti.
Oprosti mi, Gospodine.
Gdje ti je vjera, Mojsije?
Bojim se.
Tri će znaka pokazati faraonu da sam ja Bog.
Ako vjeruješ,
dat ću ti ih da ih otkriješ.
A ako posustanem?
Da Sunce ili Mjesec sumnjaju,
smjesta bi se ugasili.
Mislim da je odnos između Mojsija i Boga prikazan jako realno.
GLAVNI PASTOR
„Bože, želiš da to učinim, ali, znaš, evo kako se osjećam.
Imam nekoliko pitanja. Nedoumica.”
U Mojsijevoj priči u Kuranu
Bog od njega traži da učini vrlo teška djela,
za koja zna da ih ne može učiniti sam.
Mislim da osobe koje čitaju ili slušaju Kuran
moraju zamisliti sebe u toj ulozi
i zapitati se: „Koji je moj poziv u životu?
I kako uspostaviti odnos povjerenja s Bogom,
s tom svemoćnom silom koja će me voditi na mom putovanju?”
Danas slavim 18. rođendan svog sina.
A sada, kao što je običaj,
želim podijeliti blagoslove ovog plodonosnog dana
sa svojim voljenim narodom.
Tko želi zatražiti uslugu od mene?
Pustite nas.
Pokaži im znak.
-Čuo si kraljeve riječi. -Ne za vas.
Tri će znaka pokazati faraonu da sam ja Bog.
To je znak.
Bog je Mojsiju dao tri znaka
kako bi se Mojsije mogao predstaviti
kao netko vjerodostojan.
Moraju mu vjerovati.
Rečeno mu je: „Stavi ruku pod ogrtač.”
Kad ju je izvukao, bila je gubava.
Znak smrti.
Ti.
Reći će nešto!
Mojsije.
Vratio si se.
Poznaje ga.
Odjeven kao prosjak.
Čak i ubojica.
Pretpostavljam da si došao po oprost na ovaj posebni dan.
Odlučio sam…
dati ti oprost.
Ukida se kazna za ubojstvo.
Ne postoji ništa dragocjenije od slobode.
Molimo te da nam je daš.
To sam i učinio.
Oslobodi moj narod!
-Tvoj narod? -Hebreje.
Hebreje?
Ti nisi Hebrej.
Zašto tvrdiš da si dio puka?
Preklinjem te, pusti nas u pustinju da štujemo svog Boga.
Vašeg Boga?
Reci mi, veliki veziru, znamo li za nekog hebrejskog boga?
Je li u Knjizi dana?
Nije, gospodaru.
Spominje li se slučajno u Knjizi mrtvih?
Ni riječi, gospodaru.
Pa, tko je onda on?
Bog koji može izvoditi čuda.
-Vidio sam to. -Pokaži mi.
Pokaži mi što može taj tvoj bog.
Zmija je jedan od egipatskih bogova.
Urobor.
Povezuje se s Nilom.
Imao je čarobni štap koji je pretvorio u zmiju.
Pretvorio ga je u egipatski simbol.
Vračevi.
Pokažite pravu magiju.
Egipćani su bili poznati po magiji.
Ako želiš donijeti znak i nadjačati Egipćane…
IZVANREDNI PROFESOR
…moraš ih nadjačati u nečemu u čemu su dobri.
A njima je dobro išla magija.
Egipatska magija ili heka, kako su je zvali,
više se temeljila na pisanoj i govorenoj riječi.
Odatle dolazi ta moć odnosno božanstvena snaga.
Simbolički gledano, ova zmija
proždire egipatsko plemstvo, njihovu moć i autoritet.
Zato što su faraoni neko vrijeme imali pokrivalo za glavu nalik kobri.
Visosti, ovo je više od magije.
Ovaj čovjek služi nekom moćnijem bogu od našeg.
Uhitite ga.
-Brate… -Tiho.
Ne znam.
Tražimo samo tri dana.
Zašto bih slušao vašeg boga?
Koje je gradove osvojio?
Koje je bitke dobio?
-Da. -Da.
Stvorio je nebo i zemlju i sve što po njoj hodi.
Lažeš.
Ja sam gospodar svijeta,
omiljen među bogovima koji su stvorili mene i Nil.
Ne. Samo je jedan pravi Bog.
Taj te Bog, moj Bog, stvorio!
Nikad nisam čuo za njega!
Mora nešto reći.
U svoje ime i ime svog sina
zahvaljujem bogovima Ra i Izidi na ovom neočekivanom spektaklu,
koji me je uistinu zabavio.
Maknite te budale odavde.
Van!
Faraonova najgora osobina bila je njegova arogancija,
što je savršena suprotnost Mojsiju,
kojemu je najbolja vrlina poniznost.
U središtu je borba arogancije i poniznosti.
Pokazali smo im. Vidjeli su snagu našeg Boga.
Poznajem ga. Ne možemo biti sigurni ni u što.
Van!
Trebali ste vidjeti faraonov izraz lica.
-Poslušaj me. -I onda…
Bog mi je rekao da će se faraon opirati te da će ga On kazniti zbog toga.
Faraon se opirao, ali Bog ga nije napao.
Razumiješ li?
Pričaj mi o Eliezerovu rođenju.
Molim?
Moje sestre i svi drugi
govorili su da će drugi porod biti lakši od prvog.
Reci mi čega se sjećaš.
Trajalo je više od tri dana.
Bio sam siguran da ćemo ga izgubiti.
I tebe.
No ipak nije bilo tako.
Bog će možda kazniti tvog ujaka,
ali bi to moglo potrajati duže nego što očekuješ.
Možda će biti teže,
dovoljno da vrištiš na sav glas poput mene.
To je u Božjim rukama.
Ovi ljudi računaju na tebe.
Tko sam ja da ih vodim?
Ti si onaj koji razgovara s Bogom.
Eto tko si.
Ne prođe dan
a da se na neki način
ne osjećam nesigurno ili nervozno oko nečega ili nedovoljno.
Razmišljam o Mojsiju i svim njegovim slabostima.
Ponavljam, počinio je težak zločin.
Nije se isticao 40 godina, ali onda ga je Bog odabrao.
„Upotrijebit ću tebe.”
Lako je poistovjetiti se s Mojsijem
jer se svi prepoznajemo u njegovu životu,
u njegovim pitanjima i prepirkama s Bogom.
„Bože, odabrao si krivu osobu.”
Lažeš mi sve ove godine.
Nakon svog gubitka mislila sam da je on dar bogova.
Sigurno te spopalo ludilo kad si tako lagala našem ocu.
Naš otac naredio je ubojstvo nevinih hebrejskih beba.
To je ludilo!
Užasno!
Prekršila si njegovu naredbu i tako nam nanijela kletvu.
Vidio sam stvari koje ti nisi.
Ako želiš razgovarati s izdajicama, mogu ti to omogućiti u tamnici.
Ne mogu objasniti moć koju nam je danas pokazao. A ti?
Ti si moj rod.
Veza je između nas neraskidiva.
Moraš odlučiti.
Komu si odana?
Običan radnik nije prijetnja vašem carstvu.
Organizirat ću njegovo smaknuće.
Ne dam se isprovocirati na nepromišljen potez.
Ti ljudi zastupaju Hebreje. Nećemo ih učiniti mučenicima.
Postoji drugi način.
Oni koji imaju vremena posjetiti pustinju
sigurno ne rade dovoljno!
Od ovog trenutka
Hebreji više neće dobivati slamu za izradu opeke!
Sami ćete pribavljati slamu kopajući po zemlji,
ali i dalje trebate ispuniti istu kvotu!
Sve će nas pobiti.
U kraljevstvu nema mjesta za lijenčine!
Radit ćete više!
-Već dovoljno radimo! -Nitko ne radi kao mi!
Sad vidimo posljedice ove ludosti.
Nadam se da te naš Bog gleda i osuđuje.
Što mi je činiti?
Što? Da ignoriram Božje zapovijedi?
Ne, trebao si patiti
kao što smo mi patili prije negoli si pretpostavio da možeš biti naš vođa.
A sad i hoćeš!
Gospod će tražiti što god želi.
A faraon će pretvoriti ovaj kamenolom u naš grob!
Sramite se!
Sram vas bilo!
Četiristo godina rintanja nije dovoljno!
Želite li faraona za gospodara?
Gospodara patnje?
Ili se želite riješiti svih gospodara?
Moramo se boriti za slobodu.
Riskirati sve.
-Da! -Da.
Sloboda se ne daje. Mora se uzeti.
-Da. -Da.
Slušajte Mojsija.
Neka nas vodi.
-Da. -Da.
Mojsije!
Majko! Sipora!
-Mojsije! -Majko!
Majko!
Upomoć!
Idemo!
Ja sam koji jesam i koji ću biti.
Otišao sam k faraonu i učinio što si htio.
I sad nam je život bijedan.
Sjeti se tko sam ja, Mojsije.
Idi i razgovaraj s faraonom ujutro, tijekom šetnje uz Nil.
Zašto? Faraon nas nikad neće pustiti.
Učini kako ti kažem.
Povedi Arona.
Iskoristi svoj štap.
Imaj vjere, Mojsije.
Majko.
Ja sam.
-Ja sam, Mojsije. -Sine…
Bog je bio ovdje.
Put je određen, sine moj.
Pokaži im put,
kamo god ih on vodio.
Hoću.
Hoću, majko. Hoću.
RIJEKA NIL
IZLAZAK 7,14-15
„Tada Jahve reče Mojsiju:
'Faraonovo je srce tvrdo.
Odbija pustiti ljude.
Idi k faraonu ujutro kad se spusti do rijeke
i nađi se s njim uz obalu rijeke.
A štap koji se pretvorio u zmiju
primi u svoje ruke.'”
Zgrabite ga.
Toliko nas se bojiš da nam ne daš govoriti?
Došli smo te opet zamoliti.
Pusti nas u pustinju da štujemo svog Boga.
Boga koji šalje ubojicu da govori u njegovo ime?
Ako moram, opet ću otići krvavih ruku.
Prijetiš mi?
Ako nas pustiš, nemoj to smatrati slabošću.
To je snaga.
Usuđuješ se govoriti o slabosti i snazi?
Meni, ratniku?
Ti si čovjek koji može baciti narode na koljena.
Znamo to.
Ali možeš vladati s ljubavlju i biti nagrađen za to.
Dakle, želiš mi sve najbolje.
Riječi zamjenskog djeteta.
Malenog, izgubljenog dječaka koji sad igra ulogu proroka.
A sad si se pojavio preda mnom
bez odanosti i zahvale prema onima koji su ti dali sve.
Stvorilo te Egipatsko Carstvo.
Mojsije, Hebreji su te samo zbunili.
A tvoj bog…
odvest će te u propast.
Svjedoči snazi mog Boga.
Bog je velik!
Sad je sva voda u Egiptu krv.
Tvoj će narod umrijeti od žeđi.
Pit će vino dok opet ne dobiju vodu.
I osjećat će se bolje.
Ne dobiješ drugu priliku ostaviti prvi dojam.
Morali su nekako privući pozornost…
BISKUP, POVJESNIČAR
…faraona u Egiptu
i pokazati da je Bog ozbiljan u svom naumu
da ih oslobodi.
Pretvorio je vodu u Nilu u krv.
Umjesto da bude izvor života,
postao je izvor smrti.
Ovdje nemamo problema s vodom.
Naša je iz svetog izvora.
Zla koja su ih zahvatila način su hebrejskog Boga da pokaže snagu
protiv egipatskih bogova
jer ta zla predstavljaju egipatska božanstva.
Recimo, prvo je pretvorio vodu u Nilu u krv.
A Nil je u Egiptu izvor života.
Bog Nila je Hapi, androgeno božanstvo.
A krv u Nilu
može značiti da je Hapi ozlijeđen ili čak pogubljen.
Stoga je posvuda bila krv.
Hajde!
IZLAZAK 7,24
„Svi Egipćani kopaše oko rijeke u potrazi za vodom
jer ne mogaše piti vodu iz rijeke.”
Ni faraon nije pio vodu sedam dana.
Žvakao je travu, pokušavajući izvući nešto tekućine iz trave
jer je voda postala krv kad god ju je htio piti.
Nova je sila stigla u Egipat,
a stare sile žele znati kakva su joj ograničenja.
Je li gotovo?
Uskoro, Visosti.
Visosti, princeza želi znati
kad ćete biti spremni razgovarati s Hebrejima.
Neka čekaju.
Gotovo je, Visosti.
Faraone, dolazimo pregovarati u miru.
Otrovali ste moju rijeku.
Nismo mi.
Bog.
To su beznačajni trikovi koje i moji vračevi mogu učiniti.
Poremetili ste red u mom kraljevstvu.
Samo je jedna primjerena kazna.
On je moj sin.
I važan je Hebrejima.
Rijeka se vraća na staro.
Zašto razljutiti radnu snagu i rasplamsati pobunu?
Budući da kaže da je Hebrej,
bit će tretiran kao Hebrej.
Neka rade.
Beznačajni trikovi.
Kuran opisuje faraona kao oholog,
a to je savršen opis jer obuhvaća to značenje
da se smatra boljim od ostalih
kad čuje tu poruku proročanstva
da ne bude tiranin u svojoj zemlji
i da prizna Boga kao nadmoćnog nad svim bićima.
Stvarno ne može primiti tu poruku
jer mu vlastiti ego ne dozvoljava
da čuje što Mojsije govori.
Hajde!
Na posao!
-Stani. -Na posao!
Hajde!
Radite! Hajde!
Hajde!
IZLAZAK 8,2-4
„Gle, cijelu tvoju zemlju prekrit ću žabama.”
Idemo!
„Rijeka će vrvjeti žabama,
koje će izaći iz nje i doći u tvoju kuću.
U tvoju sobu, na tvoj krevet,
u kuće tvojih slugu,
u tvoje peći i tvoje naćve.
Žabe će se penjati po tebi,
tvom narodu i svim tvojim slugama.”
Drugo je zlo najezda žaba.
Te su se žabe množile.
A sasvim se slučajno Heket, egipatska božica plodnosti,
prikazuje sa žabljom glavom.
Dakle, nakon prva dva zla
postavlja se pitanje: tko je zadužen za Nil?
Hapi ili Jahve?
Tko je zadužen za plodnost? Heket ili Jahve?
Postoje priče kako su žabe preplavile gradove,
kako bi ljudi zaspali i probudili se prekriveni žabama.
Žabe su bile posvuda, ljudi se ne bi ni mogli ustati.
Jeli bi, a žabe bi im skakale u usta.
Kao nekakav holivudski film strave.
Čovjek, ne bog.
Vračevi su uspjeli učiniti isto to.
Ponovili su prva dva zla, ono u Nilu i žabe.
No nisu ih se uspjeli riješiti.
Mogli su stvoriti kaos, ali nisu mogli uvesti red.
Samo Jahve može uvesti red.
IZLAZAK 8,8.10.13-15
„Faraon pozove Mojsija i Arona i kaže:
'Molite se Bogu da skloni žabe od mene i mog naroda
i pustit ću vaš narod da prinese žrtvu Gospodinu.'
Mojsije odgovori:
'Bit će kako kažeš
kako bi znao da nitko nije kao Gospodin, naš Bog.'
Žabe uginuše u kućama,
u dvorištima i na poljima.
Bijahu naslagane na hrpe i cijela zemlja zaudaraše po njima.
No kad faraon vidje da nastupi olakšanje,
otvrdnu mu srce i ne posluša Mojsija i Arona,
kako je Gospodin i rekao.”
Kad su prva dva zla nestala,
mnogi su savjetnici govorili faraonu da ne posustane.
No ubrzo se situacija promijenila
i ubrzo su mu svi savjetnici govorili:
„Moraš se predati.”
No nije ih htio poslušati.
Čitamo o hebrejskom bogu izdaleka,
čiji su ljudi robovi, što znači da je on slab,
te koji dolazi na egipatski teritorij i zapravo kreće u izravni napad
na nekoliko poglavlja i ne odustaje.
Što je to?
Uši!
Posvuda su!
Egipćani su se jako bojali uši.
Bili su opsjednuti čistoćom
te su brijali cijelo tijelo i glavu.
Čak su i žene bile bez kose ili su imale vrlo kratku kosu
i nosile su perike da izbjegnu pojavu uši.
Zla predstavljaju eskalaciju…
AUTOR
…koja pokazuje Božju upornost
u naumu da će ih kažnjavati sve gore kako bi dobio to što želi.
Makni se!
IZLAZAK 8,20-21.24
„Tada Gospod reče Mojsiju: 'Poslat ću rojeve obadi.'
Gusti rojevi obadi navališe na faraonovu palaču.
Diljem Egipta obadi uništavaše zemlju.”
Moji vračevi ne mogu stvoriti rojeve insekata.
To je zabrinjavajuće.
Ima moći koje mi ne posjedujemo.
Ne znam što da radim.
Kaže da je uz njega jedan bog.
Jedan.
Može li jedan bog biti veći od mnogo njih?
Što ćemo s njim?
Ti si jedini pravi vladar.
Hebreji imaju samo jednog boga.
On govori kroz samo jednog čovjeka.
Odvoji tog čovjeka od naroda.
Neka mu ne vjeruju.
Nije jedan od njih.
Faraon želi razgovarati s tobom.
Moraš odmah poći u njegov dvor.
Odmah dolazimo.
Samo Mojsije.
Mojsije.
Molim te, pridruži mi se.
Uzmi vina.
Bolje je od vode.
Je li ti to nedostajalo tijekom izgnanstva?
Ovaj luksuz?
Život u pustinji ima svoje prednosti.
Osjećaš se blizu Boga.
Dakle…
Što nam je činiti?
Mojsije, tvoja me magija porazila.
Uništen sam.
Reci mi što želiš.
Već smo rekli.
Želimo ići u pustinju i prinijeti žrtvu Bogu.
Hajde.
Prinesite žrtvu.
Ali učinite to u gradu.
To nije moguće.
Sve je moguće.
Žrtve kakve prinosimo
tvoj narod smatra grozotama.
Naredit ću svom narodu da bude tolerantan.
Poslušat će.
Trebamo samo tri dana.
Dva muškarca.
Dva boga s različitim pogledima.
Poštujem to što si Hebrej.
Ali…
mi smo obitelj, Mojsije.
Egipat pripada i tebi.
To je tvoja zemlja.
To je tvoj narod.
Koji pati.
Naći ćemo kompromis.
Uzmi vina.
Imamo dva dana.
Dva dana?
Nije mi htio dati više.
Možemo ići. Svi mi.
Dva dana.
Dva bi dana trebala biti dovoljna ako putujemo noću.
Sa ženama i djecom?
Svi mi.
Moglo bi upaliti.
Mojsije poznaje pustinju.
Za razliku od nas.
Mnogima će to biti prvi put izvan Gošena.
Bit će prestravljeni.
Kako ćemo ih uvjeriti da to učine?
Uspio sam ga uvjeriti da pristane na dva dana.
A što nam je dosad nudio?
Kako će se naš narod snaći u pustinji?
Smatram da smo…
Da su oni ograničen narod.
Doživjeli su neprilike, ali…
nisu morali tražiti hranu.
Ne znaju kako je biti prepušten sam sebi.
Mojsije, molim te, dođi.
Nema još puno vremena.
Majko.
Majko, ja sam.
Ja sam, Mojsije.
Volim te, Mojsije.
Krećemo za dva dana, majko.
Samo dva dana.
Bit ćemo slobodni.
Ti ćeš biti slobodna.
Majko.
-Majko. -Preminula je.
Nije. Majko.
Majko!
Dragi brate, nema je više.
Sunce se nalazi u zenitu.
Vrijeme je, Mojsije.
Prestanite raditi!
Idite kući i okupite bližnje.
Odmah krećemo u pustinju.
Faraonova zapovijed!
Čuli ste da danas možete prestati raditi
i otići u pustinju prinijeti žrtvu!
To je laž.
Vaš faraon nije to dozvolio!
Nastavit ćete raditi i danas i sutra!
-Faraon nam je obećao… -Nije to učinio.
Obećao nas je pustiti. Idemo.
Stani!
Natrag na posao!
Vratite se na posao!
Nemoj. Idemo.
Natrag na posao. Nemoj!
Opet si mi lagao!
Pogriješio si.
Vjerovao sam tvom obećanju.
Razgovaram s bogovima.
Nisam dužan davati obećanja.
Tvoj ti narod sad ne vjeruje.
To je bilo neizbježno.
Nisi jedan od njih, Mojsije.
Možda dijeliš njihovu krv, ali kakve to veze ima?
Želiš im ponuditi starog Boga,
ali koliko tvoj narod zna o tom bogu u usporedbi s njihovim faraonom?
Ja se brinem o njima.
Tražio sam od Ozirisa, Hora i Izide da im podare blagostanje.
Imaju li hrane bez mene?
Vodu?
Krov nad glavom?
Bog nije olakšao to putovanje jer ga ni mi ne činimo lakim.
Život nije takav.
Jeste li nekad nešto naučili ili ste mislili da ste nešto naučili,
ali čim vam život postane ugodan,
čim sve postane lako, odmah zaboravite naučeno?
Zaboravite tu pouku?
Što je potrebno da to zaista naučite? Poteškoće.
Moramo odmah odustati.
-Moramo sklopiti primirje s faraonom. -Ne!
Nikakvo primirje!
Mojsije je u pravu.
Što je njemu gore, to je i nama gore.
Bogu je on beznačajan!
Obična dlaka koju treba iščupati.
Zašto ga se onda jednostavno ne riješi?
Zašto ne bi srušio dveri, ubio stražare i oslobodio nas?
Ako je naš Bog svemoguć, zašto to jednostavno ne učini?
Ako želimo biti samostalna nacija,
treba nam snaga.
Mislite li da će biti lako čak i kad budemo slobodni?
Ne.
Bit će teško zauzeti zemlju
i osigurati budućnost.
Teže od izgradnje hrama. Teže od izgradnje tisuću hramova!
A vodit će nas samo snaga i vjera.
Zato smo na kušnji.
Datane.
Reci svojim ljudima: „Čekajte. Patite.”
Faraon će više patiti.
Zla su prvenstveno bila namijenjena faraonu,
ali u manjoj mjeri
osmišljena su i za hebrejski narod.
Mislim da su korištena da bi ih se uvjerilo i da bi im se prikazalo
da ta djela nisu nešto što su oni mogli učiniti,
nešto za što su se mogli sami izboriti.
Bili su ondje 400 godina
i nisu uspjeli izbjeći ropstvo.
A sad su svjedočili tome kako se Bog bori u njihovo ime
a da oni pritom nisu morali ni mrdnuti prstom.
Ja sam koji jesam i koji ću biti.
Gospode.
Sutra…
sva će stoka u faraonovu kraljevstvu uginuti.
Hoće li onda faraon popustiti?
Ne. Ne može si pomoći.
Zbog mene mu je srce otvrdnulo.
Ali, Gospode,
ne bi li bilo bolje natjerati ga da popusti?
Bog kaže Mojsiju: „Ja ću učiniti da faraonu otvrdne srce.”
Možete protumačiti taj dio
u kojem Bog kaže da je zbog njega faraonu srce otvrdnulo
da znači da je Bog mogao osloboditi izraelitski narod,
ali htio je nešto dokazati time što je utjecao na faraona
i promijenio njegov stav.
Bog odlučuje što će se dogoditi, čak i ako je to paradoksalno.
Prema islamskom shvaćanju srce otvrdne
kada se nastavi kretati krivim putem.
Niz odluka tijekom vremena
učini da neka osoba otvrdne na savjete drugih.
Otvrdnjavanje srca je proces.
Razmišljam o sličnosti sa suvremenom medicinom,
kako se kolesterol ne pojavi iznenada kako bi uzrokovao srčani udar.
Već se plak s vremenom taloži u srcu.
Zna da će biti nebrojeno mnogo mrtvih
kao posljedica njegova tvrdog srca,
no svejedno ne zna kako se povući.
Mislim da je moralno i etički važno,
ma koliko god vjerovali u sposobnost ljudi
da se iskupe i postanu bolji…
Svi volimo priče o iskupljenju.
Mislim da nas Bog uči da neki ljudi mogu biti toliko zli
i toliko užasni da se ne mogu iskupiti.
IZLAZAK 9,2-3
„Ako ih odbiješ pustiti,
ruka Gospodnja udarit će na stoku u polju,
na konje, magarce, deve
volove i ovce.
Bit će to strašna kuga.”
Kad se to dogodilo?
Preko noći.
Hajde. Molim te, ustani.
Ne smiju vidjeti da nas je to pogodilo.
Visosti.
Zaliha žita nije stigla jutros.
Nema životinja da vuku zaprege.
Sve su mrtve.
Sve?
Sve osim onih kod Hebreja.
Krave i konji obolijevaju.
Nemamo dokaz da je on odgovoran.
Ne prilazi.
Faraon je bio toliko uživljen u osjećaj vlastite superiornosti
da nije bilo mjesta ni za kog drugog,
a ta kognitivna disonanca kad sve okolo propada,
a on ne posustaje, podsjeća me na Hitlera.
Hitler je na kraju
bio toliko predan svojoj bolesnoj misiji
da nije mogao vidjeti da mu se cijelo carstvo raspada.
Mislim da je i faraonu tako promaklo sve što se događalo
jer je mislio samo na sebe.
Usprkos svim čudima i znakovima faraon se i dalje smatrao bogom.
Postoji ajet u Kuranu
u kojem se faraon obraća jednom od svojih ministara i govori:
„Izgradite mi visoku zgradu…”, vjerojatno piramidu,
„…da dođem do neba i vidim tog Mojsijevog Boga.”
Taj je narcizam toliko uznapredovao da se htio uspeti na nebesa
i vidjeti Boga o kojem je Mojsije govorio.
Nije mogao vjerovati da postoji netko moćniji od njega.
Njih 37 preminulo je od tifusa,
a u ženskim su odajama uši,
što je ukupno…
tristo pedeset…
u palači.
Da nastavim?
Gospodaru?
Da je toliko moćan, i ja bih bio pogođen.
Ne može dotaknuti boga!
IZLAZAK 9,23-26
„I Gospod pusti tuču.
Toliko jaku, kakvu još nisu vidjeli u egipatskoj zemlji od njezina nastanka.
Tuča udari po cijeloj zemlji egipatskoj.
Na sve što bi na polju, i ljude i životinje.
Samo u Gošenu, gdje bijahu djeca Izraelova,
nije bilo tuče.”
Volim te, brate.
Molim te da ga poslušaš.
Zato što voliš i njega.
Ljudi će gladovati.
Tisuće njih.
Osim ako faraon ne popusti.
Hoće li?
Nadajmo se.
Izraz „faraon”
i dalje koristimo u modernom arapskom jeziku…
Imamo čak i glagol.
Netko tko je ponosan, tko je hvalisav,
netko tko ne sluša, tko prkosi…
Tko želi prkositi svima.
Ta je osoba faraon. Ponaša se kao faraon.
Ne želim spominjati politiku, ali u većini autokratskih režima
vladaju diktatori koji se tako ponašaju.
Ljudi poput tog faraona postoje i danas.
Vaša Visosti.
Nitko ne radi.
Ljudi će umrijeti od gladi.
Ovo je neizdrživo.
Ne možemo nastaviti ovako.
Moj Gospod neće popustiti dok nam ne daš to što tražimo.
Reci svom bogu da zaustavi tuču.
Onda možemo razgovarati.
Dokazao si da uživaš u zaštiti tog boga.
Iz uljudnosti prema njemu
dozvolit ću tvom narodu da ode u pustinju i prinese žrtvu.
Velikodušno, Visosti.
Međutim…
Dani lutanja u pustinji mogu naštetiti mladima.
Stoga ćete ostaviti djecu u gradu.
Kao zaštitnik tvog naroda, to im dugujem.
Naša djeca moraju poći s nama.
-Zašto? -Tako mi zapovijeda moj Gospod.
Ali ja ti zapovijedam drugo!
Gospodaru!
Imamo žitarice koje mogu trajati sedam godina.
Najbolji smo farmeri na svijetu.
-Izdržat ćemo. -Faraone!
Daj mi to što tražim
ili ti se kunem da će najezda skakavaca pojesti sve žitarice u tvojoj zemlji!
Predaj se za dobrobit svog naroda.
IZLAZAK 10,13
„Posla Gospodin vjetar s istoka da puše cijeli dan i cijelu noć.
A istočni vjetar donese skakavce.”
Ukupne posljedice tih zala,
s obzirom na to da nisu imali vode,
a insekti koji su ih napali
prekinuli bi opskrbu hranom,
to bi poremetilo život i gospodarstvo.
To je ostavilo snažan dojam jer je bilo nešto stvarno
i jer su njihovi životi izravno pogođeni.
Bog priča priču.
Obraća se Izraelitima.
A smisao je te priče potpuno uništenje
onoga što smatramo izvorom moći.
Bog je jedno po jedno uništio zemlju, gospodarstvo
i autoritet.
IZLAZAK 10,15
„Skakavci pojedoše sve bilje u polju
i sve plodove na drveću koji ostadoše nakon tuče.
Tako ne ostade ništa zeleno na drveću
ni na biljkama u polju diljem zemlje egipatske.”
Faraone, čuj naše vapaje!
Oče…
Vidio sam ljude izvan palače.
Gladuju.
Ne dokazujemo se samo vlastitim postignućima,
već i onim što možemo pretrpjeti.
Zašto moramo trpjeti?
Ja sam faraon.
Ti ćeš, sine moj, jednog dana biti faraon.
Mi predstavljamo red, stupove na kojima počiva ovo moćno kraljevstvo.
Ako se pokorim hebrejskom bogu,
ako budem…
poražen…
ti će stupovi pasti.
Nestat ćemo.
To nije poraz, brate.
Već poniznost i razumnost.
To je napredak.
Bogovi mogu živjeti u miru.
Set i Hor pomirili su se.
Podijelili su svijet među sobom.
A ja trebam podijeliti svijet koji već pripada meni?
Oče, ako daš Mojsiju ono što želi,
ponovno ćeš donijeti blagostanje našem narodu.
I bit ćeš još jači, ne slabiji.
Ne mogu biti jači nego što već jesam.
Bit ću poražen ako se poklonim Mojsijevom bogu.
Neću to učiniti.
Neću!
IZLAZAK 10,22-23
„Nastade gusta tama duž cijele zemlje egipatske.
Ne vidješe jedni druge
niti se itko micaše s mjesta
tri dana.”
Prekrio je Sunce, a Ra, bog Sunca, glavni je egipatski bog
i faraonov zaštitnik.
To je bio ozbiljan potez.
Mislim da je tama napad na Raa
jer su Egipćani smatrali Sunce važnim dijelom kozmičkog reda.
Egipćani nisu shvaćali što se događa sa Suncem noću,
stoga ih je to jako uplašilo jer im je mrak
predstavljao nešto nepoznato.
A i povezan je s odlaskom u podzemlje.
Mislim da je tama predstavljala i njihovu smrt.
U Postanku se govori o Bogu koji od kaosa stvara red.
Zbog zala taj red opet postaje kaos,
vraćamo se na stanje prije stvaranja.
Bio je to kozmički spektakl.
Bogovi se bore. Tko će pobijediti u toj borbi?
Sad ne može izdržati.
Ponos ga zasljepljuje.
Oprezno.
Posjeduješ veliku moć.
Ne daj joj da i tebe otvrdne.
Mojsije.
Molim te, vrati Sunce i Mjesec na nebo.
Pustit ćeš nas da prinesemo žrtvu.
Dozvolit ćeš nam da povedemo djecu
i starije.
Svu djecu Izraelovu.
Ne idete prinijeti žrtvu.
Izgovorimo to naglas.
Planirate otići.
Otići i izdati svog gospodara.
Mene.
Istina je.
Otići ćemo.
Predugo smo vezani za tebe, faraone.
Vrijeme je da pustiš moj narod.
Gubi se.
Poštedi svoj narod.
Poštedi se boli koja slijedi.
I mene poštedi te boli.
Gubi se.
I pazi kako hodaš.
Hoću.
Sljedeći put kad me vidiš,
uništit ću te.
Dobro govoriš.
Nikad više nećeš vidjeti moje lice.
-Majko. -Mojsije.
Nije popustio.
Bojim se da ne može.
Tvoj je bog moćniji.
Svima je to očito.
Ali, molim te, Mojsije, zamoli ga da bude milostiv prema Egiptu.
To neće pomoći.
Što tvoj Gospod sad naređuje?
Ja sam razarač.
Mojsije? Što će se sad dogoditi?
Ja sam razarač.
Smrt.
Prijevod titlova: Matej Ivanković
Uploaded by MoviesMod.org | Visit & Support